**SZÜLŐI TÁJÉKOZTATÓ**

**Köszönjük, hogy gyermekük nyári szabadidős programjaként táborunkat választották.**

**Táboraink helyszíne:**

**The Cave PlayCenter Élményközpont**

**Cím: 2700 Cegléd Kossuth Ferenc utca 3-5.**

**Telefonszám: +3670 415 1338**

**A tábor általános napirendje:**

8.00 – 8.30 óráig Gyülekező a tábor helyszínén

8.00 – 12.00 óráig Kreatív játékos élményfoglalkozás a választott tábor tematikájának megfelelően.

10.00 órakor Tízórai (biztosítjuk).

12.00 – 13.00 óráig Ebéd (biztosítjuk)

13.00 – 16.00 óráig Változatos szabadidős foglalkozások a meghirdetett tábori program/tematika alapján. Közben: uzsonna (biztosítjuk).

16.00 – 16.30 óráig Táborvezető átadja a gyermeket a szülőnek, hozzátartozónak a kialakított, az egészség védelmét szolgáló rendszer szerint, vagy hazaengedi, amennyiben egyedül elengedhető.

**Ha a gyermek egyedül hazaengedhető, a szülő által aláírt hozzájárulást kérünk a tábor** **első napján!**

**A hozzájárulás letölthető honlapunkról.**

**Egyéb tudnivalók:**

Alapfelszerelés:

- kis hátizsák,

- tisztasági csomag, papír zsebkendő

- kézfertőtlenítő

- kényelmes ruházat, lábbeli, eső és nap elleni védelemmel

**A tábor speciális felszerelési igényéről a tábor vezetője e-mailben ad információt.**

**A táborban való részvétel elengedhetetlen feltételei:**

* a részvételi díj befizetése
* a jelentkezési lap pontos és teljes kitöltése (e-mailben elküldjük vagy letölthető)
* a szülői nyilatkozat megléte (e-mailben elküldjük vagy letölthető)

**Az új koronavírus (COVID-19) okozta járvány terjedésének megakadályozása érdekében az elmúlt évhez hasonlóan idén is a táborok szervezése és működtetése során különös figyelmet kell fordítunk a Nemzeti Népegészségügyi Központ által előírt járványügyi szabályok szigorú betartására:**

Elsődleges és legfontosabb megelőző intézkedés, hogy a táborokban **kizárólag egészséges, tüneteket nem mutató, magát egészségesnek érző gyermek vehet részt.**

**12/1991. (V. 18.) NM rendelet**

„4. § (1) A táborozásban csak az vehet részt, aki arra egészségileg alkalmas.

(2) A **gyermek törvényes képviselője** a 2. melléklet szerinti adattartalmú, a táborozást megelőző **négy napon belül kiállított nyilatkozattal igazolja** a táborozásban részt vevő **gyermek megfelelő egészségi állapotát** a táborozás megkezdése előtt. A nyilatkozathoz szükséges nyomtatványt – a táborozáshoz szükséges egyéb iratokkal együtt – a táborozás szervezője adja át kitöltés céljából.”

**A nyilatkozat honlapunkról letölthető, illetve a tábordíj helyi befizetése alakalmával kérhető.**

**A tábor működtetése során különös figyelemmel kell lenni a személyi higiéné betartására, melynek alapja a gyakori, alapos szappanos kézmosás, kézfertőtlenítés, az arc érintésének elkerülése, valamint a köhögési etikett betartása, mely továbbra is a fertőzés megelőzésének legfontosabb eszköze.**

**Amennyiben egy gyermeknél a kapott nyilatkozat ellenére fertőzés tünetei észlelhetők a tábor alatt, haladéktalanul elkülönítjük, egyúttal értesítjük az általunk előzetesen felkért, megbízott orvost, aki az érvényes eljárásrend szerint dönt a további teendőkről.**

A szülők értesítéséről is gondoskodunk. **A szülő, hozzátartozó megérkezéséig a beteg gyermek felügyeletét ellátó személynek kesztyű és maszk használata kötelező.**

**A táborba érkezés és távozás lépései:**

1. **A táborozó gyerekek maszkot használó szüleikkel együtt léphetnek az épületbe vagy gyülekezhetnek az udvaron a rájuk várakozó táborvezetőknél (kivéve ha rendelkeznek védettségi igazolvánnyal).**
2. **A bejáraton belépve minden érkező kézfertőtlenítésben részesül.**
3. **A tábori tevékenység során kerülni kell a kézfogást, puszit, ölelést, érintést.**
4. **A tábor napi zárását követően az egyedül haza engedhető gyerekek a bejáraton/kapun át távoznak.**
5. **A tábor napi zárását követően a szülői, hozzátartozói kísérettel távozó gyermek esetében a szülők, hozzátartozók a tábor helyszínén kijelölt helyen várakoznak.**

A kapcsolattartást telefonon vagy e-mailben javasoljuk.

Minden táborunkat képzett és tapasztalt szakmai és szabadidős vezetők valósítják meg.

Közvetlenül a tábort megelőzően vagy a tábor ideje alatt jelentkező megbetegedésük esetén már nem tudjuk pótolni szakmai munkájukat. Ilyen esetben a tábor tervezett programját módosítjuk, és azonnal tájékoztatjuk a szülőket a további eljárásrendről.

**Mindannyian azon vagyunk, hogy megteremtsük a tartalmas és biztonságos táborozás feltételeit.**

**Cegléd, 2021. május 19.**

**Dreams Group Csapata**